Thea Selliaas Thorsen

:*For syklisten, se [[Thea Thorsen]]*

**Thea Sellias Thorsen** (født 1974) er en norsk klassisk filolog, forfatter og gjendikter. Hennes spesialfelt er poesi i romersk gullalder, med særlig vekt på Ovid. Hun forsker også på diktningens røtter i gresk litteratur, og på hvordan vestlig tradisjon påvirkes av arven fra antikken. 

## Karriere
Hun ble dr. art. i latin ved  Universitetet i Bergen i 2007, med en avhandling om autentisitets&shy;problematikk knyttet til Ovid. 

I tillegg til å ha tatt hovedfag i latin ved Universitetet i Oslo, har Thorsen studert og forsket ved Vatikanbiblioteket, University of Cambridge, Scuola normale superiore di Pisa, Centre Gustave Glotz, Université Paris-Sorbonne samt University of Oxford. 

Ved NTNU er hun professor i klassiske studier (gresk og latin) ved Institutt for historiske og klassiske studier, og medlem av NTNUs Stjerneprogram. Hun er akademisk prosjektleder for satsningen *[[Kanon – Antikkens litteratur på norsk]]*, et samarbeid mellom NTNU og Gyldendal Norsk Forlag.

Hun har utgitt flere gjendiktninger av den romerske poeten Ovid. I 2001 oversatte hun *Heroides – Heltinnebrev*, i 2002 *Amores – Kjærlighetseventyr*, i 2006 *Ars Amandi – kunsten å elske* og i 2009 *Kjærlighetskuren – Brevvekslinger*. Med dette er hele Ovids kjærlighetselegiske produksjon for første gang gjendiktet til norske vers. I 2024 kom hennes gjendiktning av Ovids hovedverk *[[Metamorfoser]]*.

I 2013 forelå *The Cambridge Companion to Latin Love Elegy*, (Cambridge University Press), som hun redigerte og bidro til med tre kapitler. Med dette ble hun den første skandinaviske redaktøren av et volum i denne serien innenfor feltet klassiske fag: *Cambridge Companions to Literature*.

I 2014 kom monografien *Ovid's early poetry : from his Single 'Heroides' to his 'Remedia Amoris*', som omhandler hele Ovids tidlige forfatterskap, også på Cambridge University Press.

I 2004 debuterte hun som romanforfatter med *Pia Fraus* og i 2011 kom essaysamlingen *Kom ikke uten begjær*. 

Thorsen var kommentator i *Kulturbeitet* på NRK P2 2003–2005, spaltist i *[[Morgenbladet]]* 2007–2010 og fast bidragsyter til *[[Latinskolen]]* på NRK P2 høsten 2008. 

## Priser og stipend
I 2009 ble hun tildelt postdoktorstipend fra Norges forskningsråd for et forskningprosjekt ved NTNU om den romerske resepsjonen til Sapfo. I 2015 ble hun tildelt Unge Forskertalenterstipend fra Norges forskningsråd for et større prosjekt om den estetisk-erotiske sammenhengen mellom gresk og romersk litteratur og dens videre tradisjon i Vestens kulturhistorie. 

I 2025 ble Thorsen tildelt kritikerprisen for beste oversettelse 2024, etter arbeidet med Ovids *[[Metamorfoser]]*. 

## Bibliografi (utvalg)
; Skjønnlitteratur 
* 2004: *Pia Fraus*, roman utgitt på Gyldendal Norsk Forlag ISBN 82-05-33677-6
* 2011: *Kom ikke uten begjær*, essays, Gyldendal Norsk Forlag ISBN 978-82-05-40961-3

; Gjendiktninger 
* 2001: *Heroides – Heltinnebrev*, Gyldendal Norsk Forlag ISBN 82-05-29132-2
* 2002: *Amores – Kjærlighetseventyr*, Gyldendal Norsk Forlag ISBN 82-05-30783-0
* 2006: *Ars Amandi – Kunsten å elske*, Gyldendal Norsk Forlag ISBN 978-82-05-35358-9
* 2009: *Kjærlighetskuren og Brevvekslinger*, Gyldendal Norsk Forlag ISBN 978-82-05-38775-1
* 2024: *Metamorfoser*, Gyldendal Norsk Forlag ISBN 978-82-05-58776-2

; Medvirket til 
* 1999: *På klassisk grunn* redigert av Kristin Åvitsland Blikstrud et al. Andresen og Butenschøn
* 2009: *Klassisk [[talekunst]]* redigert av Gjert Vestrheim og Tor Ivar Østmoe, Vidarforlaget ISBN 978-82-7990-080-1
* 2010: *[[Antikken]]s kultur* med Per Bjarne Ravnå, Vibeke Roggen, Siri Sande, Aschehoug forlag ISBN 978-82-03-33743-7
* 2010: *[[Romersk religion]]* redigert av Sissel Undheim, Bokklubben
* : *Byen og kunnskapen *redigert av Merete Røskaft, Fagbokforlaget

; Publikasjoner på engelsk
* 2012: *Greek and Roman Games in the Computer Age*, red., Akademika Publishing
* 2013: *The Cambridge Companion to Latin Love Elegy*, Cambridge University Press
* : *Ovid's Early Poetry: from his Single *Heroides* to his *Remedia Amoris, Cambridge University Press

## Referanser


## Kilder
* Normannsen, Sølvi W. (14. februar 2014) «Debuterer i engelsk prestisjeserie». I: ''Universitetsavisa'' 
* Oksholen, Tore (12. oktober 2007) «Makt, sex og poesi». I: ''GEMINI.no''

## Eksterne lenker
* 
* 
* 
*  Thea Selliaas Thorsen, ansattside NTNU
*  Thea Selliaas Thorsen i Forfatterkatalogen hos Norsk Forfattersentrum
*  Thea Selliaas Thorsen hos Gyldendal